CELEX: 32021D1789
Language: mt
Date: 2021-10-08 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1789 tat-8 ta’ Ottubru 2021 li temenda d-Deċiżjoni ta’ Implimentazzjoni (UE) 2019/450 fir-rigward tal-pubblikazzjoni tar-referenzi ta’ Dokumenti Ewropej ta’ Valutazzjoni għal pajpijiet flessibbli bil-friefet b’attrezzaturi fit-truf u ċerti prodotti għall-bini oħra (Test b’rilevanza għaż-ŻEE)

11.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 359/117
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1789
         tat-8 ta’ Ottubru 2021
         li temenda d-Deċiżjoni ta’ Implimentazzjoni (UE) 2019/450 fir-rigward tal-pubblikazzjoni tar-referenzi ta’ Dokumenti Ewropej ta’ Valutazzjoni għal pajpijiet flessibbli bil-friefet b’attrezzaturi fit-truf u ċerti prodotti għall-bini oħra
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b’mod partikolari l-Artikolu 22 tiegħu,
         Billi:
         
                     (1)
                  
                  
                     F’konformità mar-Regolament (UE) Nru 305/2011, il-Korpi tal-Valutazzjoni Teknika għandhom jużaw il-metodi u l-kriterji pprovduti fid-Dokumenti Ewropej ta’ Valutazzjoni, li r-referenzi tagħhom ġew ippubblikati f’Il-Ġurnal Uffiċjali tal-Unjoni Ewropea, għall-valutazzjoni tal-prestazzjoni tal-prodotti għall-bini koperti minn dawk id-dokumenti b’rabta mal-karatteristiki essenzjali tagħhom.
                  
               
                     (2)
                  
                  
                     F’konformità mal-Artikolu 19 tar-Regolament (UE) Nru 305/2011, wara diversi talbiet mill-manifatturi għal Valutazzjonijiet Tekniċi Ewropej, l-organizzazzjoni tal-Korpi tal-Valutazzjoni Teknika fasslet u adottat 14-il Dokument Ewropew ta’ Valutazzjoni.
                  
               
                     (3)
                  
                  
                     Id-Dokumenti Ewropej ta’ Valutazzjoni li ġew imfassla u adottati mill-Korpi tal-Valutazzjoni Teknika huma relatati mal-prodotti għall-bini li ġejjin:
                     
                                 —
                              
                              
                                 pajpijiet flessibbli bil-friefet b’attrezzaturi fit-truf;
                              
                           
                                 —
                              
                              
                                 injam b’segment laminat b’sezzjoni trasversali rettangolari magħmul minn zkuk maqtugħin b’mod radjali;
                              
                           
                                 —
                              
                              
                                 injam mastizz b’ġonot strutturali mrikkbin f’xulxin li jiflaħ għat-tensjoni u li jista’ jiġi pproċessat ma’ injam laminat inkullat u injam mastizz inkullat;
                              
                           
                                 —
                              
                              
                                 injam laminat inkullat b’ġonta mrikkba trasversali sħiħa;
                              
                           
                                 —
                              
                              
                                 twavel tal-iżolazzjoni akustika/strippi magħmula minn sistemi ta’ kontrabejt niexef li jifilħu għat-tagħbija li huma magħmula minn kartun ikkorrugat mimli bir-ramel kwarzuż;
                              
                           
                                 —
                              
                              
                                 kompost għall-bitum u taħlitiet bituminużi magħmula minn trab tal-gomma mfarrka;
                              
                           
                                 —
                              
                              
                                 makrofibri ta’ polimeri rinfurzati bil-fibri tal-bażalt għall-użu fil-konkos;
                              
                           
                                 —
                              
                              
                                 valvoli tal-ibbilanċjar bil-flanġ;
                              
                           
                                 —
                              
                              
                                 kanali tal-ankraġġ;
                              
                           
                                 —
                              
                              
                                 sistemi għall-konnessjonijiet tar-rebars installati wara bit-tkaħħil;
                              
                           
                                 —
                              
                              
                                 elementi tal-irbit mekkaniku għall-użu fil-konkos;
                              
                           
                                 —
                              
                              
                                 elementi tal-irbit bl-espansjoni kkontrollati bit-torque għall-użu f’konkos b’ċiklu tal-ħajja varjabbli sa 50 sena;
                              
                           
                                 —
                              
                              
                                 elementi tal-irbit installati wara fil-konkos taħt tagħbija ċiklika b’reħja;
                              
                           
                                 —
                              
                              
                                 kits/sistemi ta’ armat tax-xater permanenti li ma jiflaħx għat-tagħbija bbażati fuq blokok vojta jew pannelli ta’ materjali iżolanti u xi kultant konkos.
                              
                           
               
                     (4)
                  
                  
                     Id-Dokumenti Ewropej ta’ Valutazzjoni mfassla u adottati mill-organizzazzjoni tal-Korpi tal-Valutazzjoni Teknika jissodisfaw it-talbiet li għandhom jiġu ssodisfati fir-rigward tar-rekwiżiti bażiċi għax-xogħlijiet tal-bini stabbiliti fl-Anness I tar-Regolament (UE) Nru 305/2011. Għalhekk jixraq li r-referenzi ta’ dawk id-Dokumenti Ewropej ta’ Valutazzjoni jiġu ppubblikati f’Il-Ġurnal Uffiċjali tal-Unjoni Ewropea.
                  
               
                     (5)
                  
                  
                     Il-lista tar-referenzi tad-Dokumenti Ewropej ta’ Valutazzjoni ġiet ippubblikata bid-Deċiżjoni ta’ Implimentazzjoni tal-Kummissjoni (UE) 2019/450 (2). Għal raġunijiet ta’ ċarezza, jenħtieġ li r-referenzi tad-Dokumenti Ewropej ta’ Valutazzjoni l-ġodda jiżdiedu ma’ dik il-lista.
                  
               
                     (6)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2019/450 tiġi emendata skont dan.
                  
               
                     (7)
                  
                  
                     Sabiex jiġi ffaċilitat l-użu tad-Dokumenti Ewropej ta’ Valutazzjoni minn kmieni kemm jista’ jkun, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha.
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta’ Implimentazzjoni (UE) 2019/450 huwa emendat f’konformità mal-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-8 ta’ Ottubru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 88, 4.4.2011, p. 5.
         
            (2)  Id-Deċiżjoni ta’ Implimentazzjoni tal-Kummissjoni (UE) 2019/450 tad-19 ta’ Marzu 2019 dwar il-pubblikazzjoni tad-Dokumenti Ewropej ta’ Valutazzjoni (EADs) għall-prodotti tal-bini abbozzati b’appoġġ tar-Regolament (UE) Nru 305/2011 tal-Parlament Ewropew u tal-Kunsill (ĠU L 77, 20.3.2019, p. 78).
      
      
         
            ANNESS
            Fl-Anness, ir-ringieli li ġejjin jiddaħħlu f’ordni sekwenzjali skont l-ordni tan-numri ta’ referenza:
            
               
                           “100012-00-1106
                        
                        
                           Pajpijiet flessibbli bil-friefet b’attrezzaturi fit-truf
                        
                     
                           130348-00-0304
                        
                        
                           Injam b’segment laminat b’sezzjoni trasversali rettangolari magħmul minn zkuk maqtugħin b’mod radjali
                        
                     
                           130484-00-0304
                        
                        
                           Injam mastizz b’ġonot strutturali mrikkbin f’xulxin li jiflaħ għat-tensjoni u li jista’ jiġi pproċessat ma’ injam laminat inkullat u injam mastizz inkullat
                        
                     
                           130661-00-0304
                        
                        
                           Injam laminat inkullat b’ġonta mrikkba trasversali sħiħa
                        
                     
                           210134-00-1202
                        
                        
                           Twavel tal-iżolazzjoni akustika/strippi magħmula minn sistemi ta’ kontrabejt niexef li jifilħu għat-tagħbija li huma magħmula minn kartun ikkorrugat mimli bir-ramel kwarzuż
                        
                     
                           230145-00-0105
                        
                        
                           Kompost għall-bitum u taħlitiet bituminużi magħmula minn trab tal-gomma mfarrka
                        
                     
                           260067-00-0301
                        
                        
                           Makrofibri ta’ polimeri rinfurzati bil-fibri tal-bażalt għall-użu fil-konkos
                        
                     
                           280004-00-0702
                        
                        
                           Valvoli tal-ibbilanċjar bil-flanġ
                        
                     
                           330008-03-0601
                        
                        
                           Kanali tal-ankraġġ
                           (tissostitwixxi l-ispeċifikazzjoni teknika ‘EAD 330008-02-0601’)
                        
                     
                           330087-01-0601
                        
                        
                           Sistemi għall-konnessjonijiet tar-rebars installati wara bit-tkaħħil
                           (tissostitwixxi l-ispeċifikazzjoni teknika ‘EAD 330087-00-0601’)
                        
                     
                           330232-01-0601
                        
                        
                           Elementi tal-irbit mekkaniku għall-użu fil-konkos
                           (tissostitwixxi l-ispeċifikazzjoni teknika ‘EAD 330232-00-0601’)
                        
                     
                           330232-01-0601 -v01
                        
                        
                           Elementi tal-irbit bl-espansjoni kkontrollati bit-torque għall-użu f’konkos b’ċiklu tal-ħajja varjabbli sa 50 sena
                        
                     
                           330250-00-0601
                        
                        
                           Elementi tal-irbit installati wara fil-konkos taħt tagħbija ċiklika b’reħja
                        
                     
                           340309-00-0305
                        
                        
                           Kits/sistemi ta’ armat tax-xater permanenti li ma jiflaħx għat-tagħbija bbażati fuq blokok vojta jew pannelli ta’ materjali iżolanti u xi kultant konkos
                           (tissostitwixxi l-ispeċifikazzjoni teknika ‘ETAG 009’)”